  Наталья Тетерина Удмуртиысь тӧрлыкъёс 2030-тӥ арлы йӧл поттонэз араз 1,1 миллион тоннаозь вуттыны чаклало. Со сярысь, элькунысь гурт возёсъя но сиён-юонъя министр Ольга Абрамова вылэ чӧлскыса,  ивортэ. Удысэтлэн кивалтӥсез верамъя, элькунын 1 миллион 100 сюрс тонна йӧл поттон понна одӥг скаллэсь араз 9 сюрс тонна йӧл кысконо. Та дыре со лыдпус 5,8 – 5,9 сюрс тонна котырын возиське. Ольга Абрамова ватсаз, товарностез 85-90 процентысь 95 процентозь будэтыны чакламын. Ми валаськом, товарностьлэн уровенез милям 92-93 процент луоз, тросгес ми лэсьтыны ум быгатэ, дыр. Но целевой индикаторез ми кылдытӥськом Ольга Абрамова, Удмуртиысь гурт возёсъя но сиён-юонъя министрУдмуртиысь Гурт возёсъя министр пусйиз, чаклам лыдпусозь вуон понна, нырысь ик производствоез пайдаё амалъёсын будэтон но генетикаез азинтон кулэ. Ольга Абрамовалэн кылъёсызъя, гурт возёсъёсын йӧл кысконъя Удмуртия али Россиын куинетӥ инты басьтэ, нош йӧл поттонлэн берло вить аръёсы будэмезъя – витетӥ инты. Озьы ик элькун сыр но творог лэсьтонъя Россиысь куинь устоосыз пӧлы пыре. Кыскем йӧллэн бадӟым люкетэз улосвылын переработка пыр ортче. Удмуртиысь йӧл продукциез 68 улосвылъёсы келяло. Азьвыл ивортэмын вал, 2017-тӥ арын Удмуртиын валовой йӧл кыскон 2,9 процентлы будӥз но 756,9 сюрс тонна луиз. Элькунысь гурт возёсъя но сиён-юонъя министрлэн нырысь-вылысь тодэтъёсызъя, туэ йӧл поттон 2,5 процентлы йылэ. Тегъёс: Удмуртия гуртвозёс йӧл гуртвозёсъяминистерство ОльгаАбрамова  